Lara Fabian

Lara Fabian (tikrasis vardas Lara Crokaert; g. 1970 m. sausio 9 d. Eterbeke, Belgija) – Belgijos dainininkė, turinti Kanados pilietybę. Kūrinius atlieka prancūzų, anglų, italų, ispanų, rusų ir kitomis kalbomis. Yra išleidusi ir pardavusi daugybę albumų, gavusi įvairių apdovanojimų ir nusifilmavusi keliuose filmuose.

 Biografija 

Lara gimė Belgijoje belgo ir sicilietės šeimoje. Pirmus penkerius metus gyveno Sicilijoje, vėliau persikėlė į Briuselį. Čia pradėjo dainuoti, šokti ir groti pianinu.

Lara savo karjerą pradėjo būdama 14 metų. Jos tėvas buvo gitaristas, su juo grodavo muzikos klubuose. 1986 metais atlikėja laimėjo konkursą Tremplin de la chanson, o 1987-aisais įrašė debiutinę dainą „L’Aziza est en pleurs“.

Laros tarptautinė karjera prasidėjo 1988 metais, kai 1988 m. „Eurovizijos“ konkurse su daina „Croire“ atstovaudama Liuksemburgui, užėmė ketvirtąją vietą. „Croire“ Europoje parduota apie 600 tūkstančių egzempliorių bei kūrinys buvo įrašytas vokiečių (Glaub) ir anglų (Trust) kalbomis.

 Diskografija 

 Albumai 
 1991: Lara Fabian
 1994: Carpe Diem
 1996: Pure
 1999: Lara Fabian
 2001: Nue
 2004: A Wonderful Life
 2005: 9
 2009: Toutes les femmes en moi
 2009: Every Woman in Me
 2010: Mademoiselle Zhivago
 2013: Le Secret

 Nuorodos 

 Oficiali svetainė

|-

Kategorija:Belgijos atlikėjai
Kategorija:Kanados muzikai
Kategorija:Liuksemburgo atstovai Eurovizijoje